Der er kun to slags dagsbilletter tilbage, som ikke er udsolgt.

Med forår i luften og få måneder til, at dette års festivals-sæson begynder, har nordjyderne i særdeleshed købt billetter i massevis. I starten af april blev torsdagsbilletterne til dette års Nibe Festival meldt udsolgt, og kort efter kunne man melde det samme om fredagsbilletterne. Nu er endnu en billettype med på den utilgængelige liste. Nemlig partoutbilletterne. -  Vi er helt oppe at køre over al den kærlighed, I har sendt os de seneste dage. Det er svært ikke at have det store smil på, når vi nu kan melde udsolgt af vores partoutbilletter, skriver man på sin Facebook . Populært program Der er mange efterspurgte og store kunstnere på plakaten i år. Amerikanske OneRepublic, svenske Zara Larsson, de danske drenge fra The Minds of 99 og den danske verdensstjerne Lukas Graham er bare nogle af de mange kunstnere, der giver koncert i skoven. Man kan dog også få fornøjelsen af kunstnere som Tobias Rahim, Carpark North, Hugorm og mange, mange flere. Der er dog kun dagsbilletter tilbage til onsdag eller lørdag, så festivallen opfordrer til, at man er hurtig.